Gar yiwudam i deg d-iban ugar uglam n tigawin ad d-nefk amedya « Nna Geltum» tayemmat ibubben taԑekkemt n ttrebga weḥd-s mebla ar agaz-is. Nna Geltum deg-s tameṭṭut deg-s argaz tŗebba-d arraw-is d warraw n warraw-is segmi tewwi lmut argaz-is, ma d lɤerba tewwi yiwen seg warraw-is yerna-as-id taԑekkemt n warraw-is i d-yeğğa deffir-s amaru deg aṭas n yiḥricen deg uḍris igellem-d tigawin n Nna Geltum yettbeggin-d deg tudert n lḥif d leԑtab s wayes i d-tesker dderya-s gar imedyaten i d-nefren yella wagi : «tekcem ihi deg texxamt tamectuḥt n dduzen, teld i tackart i yellan tres tama n ukufi, tekkes-d seg-s ddeqs n txerrubt tuɤal-d i uxxam ameqqran anda llan warrac.Walan-tt warrac yella wacu tettawi send ad asentini as serrḥen i yiԑnuren-nsen ikersen, skemcen tiḥnikinnsen n uzmummeg » sb 11.